
LĪGUMS Nr. _____________ (Projekts)

Rīgā
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga (turpmāk – Pasūtītājs), kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme un valdes loceklis Haralds Plaudis, no vienas puses
________________________, reģistrācijas Nr. ______________, juridiskā adrese ____________________ (turpmāk – Izpildītājs), kuru saskaņā ar ____________ pārstāv _________________, no otras puses, 
abi kopā turpmāk saukti – Puses, katrs atsevišķi – Puse,
pamatojoties uz Pasūtītāja rīkotā atklāta konkursa „Jauna zīmola un vizuālās identitātes izstrāde”, ID. Nr. RAKUS 2024/100M (turpmāk – Konkurss) rezultātiem, noslēdz šādu līgumu (turpmāk – Līgums),

1. LĪGUMA PRIEKŠMETS
1.1. Pasūtītājs uzdod, bet Izpildītājs apņemas veikt jauna zīmola un vizuālās identitātes izstrādi, atbilstoši Līguma noteikumiem (tai skaitā Līguma pielikumam Nr. 1 „Tehniskā specifikācija” un Līguma pielikumam Nr. 2 „Finanšu piedāvājums”), turpmāk – Pakalpojums. 
1.2. Izpildītājs sniedz Pakalpojumu šādā secībā:
1.2.1. izstrādāt Pasūtītāja jaunā zīmola stratēģiju (turpmāk - 1.nodevums);
1.2.2. izstrādāt Pasūtītāja jaunā zīmola vizuālās identitātes pamatelementus (turpmāk - 2.nodevums);
1.2.3. izstrādāt Pasūtītāja jaunā zīmola vizuālo identitāti, t.sk. zīmola vizuālo identitāti vidē un vizuālās identitātes un komunikācijas materiālu ieviešanas stratēģiju (turpmāk - 3.nodevums),
(turpmāk - 1.nodevums, 2.nodevums un 3.nodevums kopā un katrs atsevišķi arī - Nodevumi/ Nodevums), bet Pasūtītājs apņemas pieņemt kvalitatīvi, atbilstoši Līguma noteikumiem izpildītos Pakalpojumus no Izpildītāja un veikt samaksu par tiem saskaņā ar Līguma noteikumiem.
1.3. Detalizētāks Darbu apraksts ir noteikts Tehniskajā specifikācijā.
1.4. Izpildītājs apņemas izpildīt Darbus ne vēlāk kā 6 (sešu) mēnešu laikā no Līguma spēkā stāšanās dienas, ievērojot Izpildītāja piedāvājumā norādīto Nodevumu izpildes laika grafiku (turpmāk – Grafiks).

2. LĪGUMA SUMMA UN NORĒĶINU KĀRTĪBA
2.1. Līguma summa ir __________ EUR (__________euro un ___ centi) bez pievienotās vērtības nodokļa (turpmāk – PVN).
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Līguma summā un cenā  par katru Pakalpojuma posmu ietilpst visas izmaksas, nodokļi un nodevas (izņemot PVN), kā arī visi citi izdevumi, kas saistīti ar Izpildītāja līgumsaistību izpildi. Pasūtītājam nav pienākums veikt nekādus citus papildu maksājumus.
2.4. [bookmark: _Hlk158970711]Samaksu par Pakalpojumu Pasūtītājs veic pēc Pakalpojuma izpildes, pamatojoties uz parakstītu Pakalpojuma nodošanas-pieņemšanas aktu, 60 (sešdesmit) dienu laikā pēc attiecīga rēķina saņemšanas..
2.5. Izpildītājs rēķinu nosūta uz e-pasta adresi: rekini@aslimnica.lv.
2.6. Samaksa Izpildītājam tiek veikta euro valūtā ar pārskaitījumu uz Līgumā vai rēķinā norādīto Izpildītāja norēķinu kontu.
2.7. Visi Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā vai rēķinā norādīto norēķinu kontu, neatkarīgi no brīža, kad šie līdzekļi ir kļuvuši pieejami saņēmējam.
2.8. Līguma pirmstermiņa izbeigšanas gadījumā Puses veic galējo norēķinu par faktiski izpildītiem un Pasūtītāja pieņemtajiem Pakalpojumiem 60 (sešdesmit) dienu laikā no dienas, kad Puses ir parakstījušas aktu par līdz Līguma izbeigšanas dienai faktiski izpildītajiem Pakalpojumiem  un Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā pastāv domstarpības par faktiski izpildītajiem Pakalpojumiem (t.sk. to apjomiem) līdz Līguma izbeigšanas dienai, šajā punktā minētajā aktā iekļauj tikai tos faktiski izpildītos Pakalpojumus, par kuru izpildi Pusēm nav domstarpību.

3. PAKALPOJUMA IZPILDES KĀRTĪBA
3.1. Jauna zīmola un vizuālās identitātes izstrādes Pakalpojumu Izpildītājs veic atbilstoši Līguma pielikumam Nr. 1 „Tehniskā specifikācija” noteiktajiem izpildes Nodevumiem, uzdevumiem un nodevumiem. 
3.2. Izpildītājs trīs darba dienu laikā pēc Līguma noslēgšanas izstrādā, saskaņo ar Pasūtītāju un iesniedz Pasūtītāja kontaktpersonai ar drošu elektronisko parakstu parakstītu Pakalpojuma izpildes laika grafiku.
3.3. Katrs Pakalpojuma Nodevuma posms tiek nodots Pasūtītājam pēc tā izpildes, parakstot viena vai vairāku posmu izpildes nodošanas – pieņemšanas aktu, atbilstoši Pušu saskaņotam un parakstītam izpildes laika grafikam. Pakalpojuma posms tiek uzskatīts par sniegtu attiecīgajā apjomā datumā, kad abas Puses ir parakstījušas nodošanas - pieņemšanas aktu.
3.4. Līguma izpildes vieta ir SIA “Rīgas Austrumu klīniskā universitātes slimnīca”, Hipokrāta iela 2, Rīga vai attālināti.
3.5. Ja, veicot Pakalpojuma pieņemšanu, atklājas trūkumi vai citāda neatbilstība Līguma noteikumiem, Pasūtītājs par konstatētajiem trūkumiem un neatbilstībām sagatavo defektu aktu, kuru iesniedz Izpildītājam. Pasūtītājs defektu aktu Izpildītājam nodod personīgi vai nosūta uz Līguma 6.1.2. punktā norādīto Izpildītāja atbildīgās personas elektroniskā pasta adresi. Izpildītājam defektu aktā norādītie trūkumi un neatbilstības uz sava rēķina jānovērš ne vēlāk kā 3 (trīs) darba dienu laikā. Norādītais trūkumu un neatbilstību novēršanas termiņa skaitījums sākas no defektu akta saņemšanas dienas. Defektu akts tiek uzskatīts par saņemtu dienā, kad tas nodots personīgi (ar atzīmi uz Pasūtītāja akta eksemplāra – “saņēmu personīgi”, datums un paraksts), vai nākamajā dienā pēc tā nosūtīšanas uz Izpildītāja atbildīgās personas elektroniskā pasta adresi.
3.6. Pasūtītājs paraksta nodošanas-pieņemšanas aktu tikai pēc tam, kad Izpildītājs ir pilnībā novērsis defektu aktā norādītos trūkumus un neatbilstības.
3.7. Ja Pasūtītājam Līguma darbības laikā nav nepieciešams Pakalpojums kādā no Līguma pielikumā Nr. 1 „Tehniskā specifikācija” norādītajiem posmiem, Pasūtītājs par to paziņo Izpildītājam vismaz 10 (desmit) darba dienas iepriekš, un Izpildītājs pārtrauc sniegt Pakalpojumu. Šādā gadījumā par attiecīgo summu tiek samazināta kopējā Līguma izmaksas.

4. IZPILDĪTĀJA PIENĀKUMI UN TIESĪBAS
4.1. Izpildītāja pienākumi:
4.1.1. Sniegt Pakalpojumu saskaņā ar Tehniskajā specifikācijā un Līgumā noteiktajām prasībām, Līgumā noteiktajā kārtībā un Grafikā noteiktajā vai Pušu saskaņotā termiņā, t.sk. par saviem līdzekļiem patstāvīgi ievākt informāciju/ dokumentus, kas ir nepieciešami sekmīgai Līguma izpildei;
4.1.2. Pakalpojuma izpildē iesaistīt tikai augsti kvalificētus speciālistus, kuriem ir atbilstoša izglītība un darba pieredze;
4.1.3. Pakalpojuma sniegšanas laikā sadarboties ar Pasūtītāju un informēt Pasūtītāju par Pakalpojuma izpildes gaitu; 
4.1.4. ievērot Latvijas Republikā spēkā esošos normatīvos aktus, kas nosaka uz Līguma pamata sniedzamo Pakalpojuma veikšanu, kā arī Pasūtītāja ieteikumus un norādījumus, ja tie nav pretrunā ar Līguma noteikumiem;
4.1.5. sniegt Pakalpojumu Līgumā noteiktajā kārtībā un apjomā; 
4.1.6. nekavējoties sniegt Pasūtītājam informāciju par jebkuriem apstākļiem, kas kavē vai padara par neiespējamu Līguma saistību izpildi;
4.1.7. izpildīt citas Līgumā un tā pielikumos noteiktās prasības.
4.2.  Izpildītāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. par atbilstoši Līguma noteikumiem sniegtu Pakalpojumu saņemt Līgumā noteikto samaksu;
4.2.3. Izpildītājs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts);
4.2.4. Līgumā noteiktos gadījumos saņemt no Pasūtītāja līgumsodu.

5. PASŪTĪTĀJA PIENĀKUMI UN TIESĪBAS 
5.1.  Pasūtītāja pienākumi:
5.1.1. sniegt visu informāciju, kas Izpildītājam nepieciešama šī Līguma saistību izpildei, ja šāda informācija ir Pasūtītāja rīcībā;
5.1.2. Līgumā noteiktā kārtībā un termiņā veikt samaksu Izpildītājam par kvalitatīvi un atbilstoši Līguma noteikumiem sniegtu Pakalpojumu.
5.2. Pasūtītāja tiesības:
5.2.1. saņemt informāciju no Izpildītāja par Līguma izpildes gaitu un citiem Līguma izpildes jautājumiem;
5.2.2. Pasūtītājam ir tiesības iesniegt Izpildītājam pretenzijas par nepilnībām un neprecizitātēm Pakalpojuma izpildē, kas Izpildītājam ir saistošas;
5.2.3. Līgumā noteiktos gadījumos saņemt no Izpildītāja līgumsodu.

6. PAR LĪGUMA IZPILDI ATBILDĪGĀS PERSONAS
6.1.  Atbildīgās personas šī Līguma ietvaros:
6.1.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, nodošanas-pieņemšanas akta, defektu akta parakstīšanai un citu ar Līguma izpildi saistītu darbību nodrošināšanai: ___, tel.___, e-pasts: ___-. Prombūtnes laikā Pasūtītāja atbildīgās personas pienākumus veic atbildīgās personas aizvietotājs.
6.1.2. no Izpildītāja puses: pilnvarota (-as)  komunikācijai ar Pasūtītāju, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, nodošanas - pieņemšanas akta parakstīšanai un citu ar Līguma izpildi saistītu darbību nodrošināšanai:______, tel. _____, e-pasts:_____. 

7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2. Pasūtītājs ir tiesīgs aprēķināt un pieprasīt no Izpildītāja līgumsodu 0,1% (nulle, komats, viens procents) apmērā no konkrētā Pakalpojuma rēķina summas par katru nokavējuma dienu, gadījumā, ja Izpildītājs nesniedz Pakalpojumu Līgumā noteiktajā termiņā un kārtībā, bet ne vairāk kā 10 % (desmit procenti) apmērā no neapmaksātās summas.
7.3. Izpildītājs ir tiesīgs aprēķināt un pieprasīt no Pasūtītāja līgumsodu 0,1% (nulle, komats, viens procents) apmērā no Izpildītājam neapmaksātās summas par katru nokavēto dienu, bet ne vairāk kā 10 % (desmit procenti) apmērā no neapmaksātās summas.
7.4. Līgumsoda samaksa neatbrīvo Puses no tām noteikto saistību izpildes.
7.5. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.6. Pasūtītājs ir tiesīgs ieturēt attiecīgā līgumsoda summu savstarpēja ieskaita veidā, veicot Līguma 2.4. punktā noteiktos maksājumus.
7.7. [bookmark: _Hlk97729237]Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

8. KONFIDENCIALITĀTE
8.1. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām.
8.2. Puses apņemas saglabāt konfidencialitāti un bez otras Puses rakstveida atļaujas nenodot un neizpaust trešajām personām informāciju, ko Puses iesniegušas otrai Pusei saistībā ar šī Līguma izpildi (neatkarīgi no tā, vai minētā informācija ir iesniegta šī Līguma darbības laikā vai pēc tā izbeigšanās) vai kura Pusei bija pieejama Līguma izpildes laikā.
8.3. Konfidencialitātes ierobežojumi neattiecas uz gadījumiem, kad informācijas izpaušana ir pamatota ar tiesību normu vai oficiāli ieguvusi publicitātes statusu, vai ir publiski pieejama, kā arī uz informāciju, kuru saskaņā ar Līguma noteikumiem paredzēts darīt zināmu trešajām personām.

9. LĪGUMA DARBĪBAS TERMIŅŠ, LĪGUMA GROZĪŠANAS UN IZBEIGŠANAS KĀRTĪBA
9.1. [bookmark: _Hlk158724430]Līgums stājas spēkā tā abpusējas parakstīšanas brīdī un ir spēkā līdz Līgumā noteikto saistību pilnīgai izpildei.
9.2. Izpildītājs uzsāk Pakalpojuma izpildi pēc Līguma abpusējas parakstīšanas. Pakalpojuma izpilde tiek veikta sešu mēnešu laikā no Līguma parakstīšanas dienas, ievērojot Pušu saskaņoto laika izpildes grafiku.
9.3. Līgumu var izbeigt, abām Pusēm par to rakstiski vienojoties, kā arī vienpusēji Līgumā paredzētajos gadījumos.
9.4. Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos:
9.4.1. ja ir uzsākta Izpildītāja labprātīga vai piespiedu likvidācija;
9.4.2. ja pret Izpildītāju ir uzsākta maksātnespējas procedūra, vai tā darbība ir apturēta;
9.4.3. ja Izpildītājs kavē Līguma pielikumā Nr. 1 „Tehniskā specifikācija” noteiktos izpildes termiņus vairāk par 10 (desmit) darba dienām, ja vien Puses nav vienojušās par izmaiņām Līguma izpildes termiņā (laika grafikā) vai citu objektīvu iemeslu dēļ;
9.4.4. Izpildītājs nesniedz Pakalpojumu Līgumā noteiktajā apjomā vai atbilstošā kvalitātē, vai neievēro Līguma noteikumus, un Pasūtītājs par šo ir iesniedzis Izpildītājam rakstisku pretenziju;
9.4.5. Izpildītājs zaudējis tiesības sniegt Pakalpojumu (piemēram, kvalifikācijas dokumenti, ko iesniedzis, piesakoties Konkursā, ir zaudējuši spēku);
9.4.6. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. [bookmark: _Hlk97729318]Ja Pasūtītājam rodas nepieciešamība veikt Tehniskajā specifikācijā neiekļautus Pakalpojumus, Puses, ievērojot Publisko iepirkumu likumā noteikto,  ir tiesīgas  noslēgt vienošanos par Līguma grozījumiem, attiecīgi palielinot Līguma kopējo summu, bet ne vairāk kā par 50 (piecdesmit) procentiem no sākotnējās Līguma summas.
9.6. Pusēm ir tiesības veikt grozījumus Līgumā:
9.6.1. iepirkuma līguma grozījumi – darbu apjoma un izpildes termiņu izmaiņas ir nepieciešami tādu iemeslu dēļ, kurus Pasūtītājs iepriekš nevarēja paredzēt;
9.6.2. [bookmark: _Hlk153868940][bookmark: _Hlk153868398][bookmark: _Hlk153868513]Pakalpojuma sniegšanas laikā ir atklājusies nepieciešamība pēc papildu pakalpojumiem, kas nav iekļauti Līgumā, bet kas neparedzamu apstākļu dēļ kļuvuši nepieciešami Līguma izpildei un kurus nevar tehniski vai ekonomiski nodalīt no Līgumā paredzētajiem Pakalpojumiem, neradot ievērojamas grūtības Pasūtītājam, vai arī papildu Pakalpojumi ir būtiski nepieciešami Līguma izpildei, un kuru dēļ Izpildītājs Līgumā noteiktajā termiņā nevar pabeigt Līgumā noteiktos Pakalpojumus;
9.6.3. Pakalpojuma izpildes termiņu Puses var grozīt ar rakstisku papildu vienošanos. Pamats Pakalpojuma izpildes termiņa grozīšanai var būt:
9.6.3.1. veiktās izmaiņas Pakalpojuma daudzumos;
9.6.3.2. Pušu sagatavots akts, kurā konstatēti tādi objektīvie apstākļi, kurus Puses nevarēja paredzēt un ietekmēt, un kuru dēļ Pakalpojuma sniegšana tikusi apgrūtināta vai padarīta uz laiku neiespējama;
9.6.3.3. [bookmark: _Hlk82602985]Pakalpojuma sniegšana nav iespējama nepārvaramas varas dēļ;
9.6.3.4. Pasūtītājs kavē, aptur vai kompetentās valsts vai pašvaldību iestādes aptur Pakalpojuma sniegšanu no Izpildītāja neatkarīgu iemeslu dēļ;
9.6.3.5. Pakalpojuma sniegšanu veikšanu kavē būtiski Tehniskās specifikācijas grozījumi, kas nav Izpildītāja izraisīti;
9.6.3.6. Pasūtītājam ir nepieciešams papildu laiks iesniegtās informācijas saskaņošanai.
9.7. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

10. [bookmark: _Toc354495308]NEPĀRVARAMA VARA 
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši pakalpojumu sniegšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

11. APAKŠUZŅĒMĒJI
11.1. Izpildītājs drīkst nodot Līguma izpildi tikai tādiem apakšuzņēmējiem (tajā skaitā, apakšuzņēmēju apakšuzņēmējiem), kas ir kompetenti un pietiekami kvalificēti veikt tiem uzticētos darbus, ir saņēmuši normatīvajos aktos noteiktās atļaujas un sertifikātus attiecīgo darbu veikšanai, kā arī ir izpildījuši normatīvajos aktos noteiktos pienākumus par nodokļu un sociālās apdrošināšanas maksājumiem. 
11.2. Ne vēlāk kā 2 (divu) darba dienu laikā pēc Līguma stāšanās spēkā Izpildītājs iesniedz Līguma izpildē iesaistīto apakšuzņēmēju, arī Izpildītājs apakšuzņēmēju apakšuzņēmēju (ja tādus plānots iesaistīt) sarakstu, kurā norāda katra apakšuzņēmēja nosaukumu, kontaktinformāciju un tā pārstāvi, kā arī informāciju par atbilstību Iepirkuma procedūras dokumentos izvirzītajām prasībām. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
11.3. Izpildītājs nav tiesīgs bez saskaņošanas ar Pasūtītāju veikt Iepirkuma procedūras ietvaros iesniegtajā piedāvājumā norādīto apakšuzņēmēju (arī apakšuzņēmēju apakšuzņēmēju) nomaiņu, un iesaistīt papildu apakšuzņēmējus Līguma izpildē. Pasūtītājs ir tiesīgs pieprasīt apakšuzņēmēja viedokli par nomaiņas iemesliem.
11.4. Pasūtītājs nepiekrīt piedāvājumā norādītā apakšuzņēmēja (arī apakšuzņēmēja apakšuzņēmēja) nomaiņai, ja pastāv kāds no šādiem nosacījumiem:
11.4.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
11.4.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkuma procedūras nolikumā noteiktajām prasībām, vai tas atbilst Publisko iepirkumu likuma 42. panta otrajā daļā, izņemot daļas 8. un 9. punktā, (atbilstoši Pasūtītāja norādītajam Iepirkuma procedūras nolikumā) minētajiem pretendentu izslēgšanas gadījumiem;
11.4.3. piedāvātais apakšuzņēmējs, kura veicamā Līguma izpildes vērtība ir vismaz 10 000 euro, atbilst Publisko iepirkumu likuma 42. panta otrajā daļā, izņemot daļas 8. un 9. punktā,  (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas gadījumiem;
11.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkuma procedūrai, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
11.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
11.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī punkta noteikumiem.
11.7. Pasūtītājam ir tiesības nesaskaņot Izpildītāja piedāvātos apakšuzņēmējus. Ja Pasūtītāja iebildumi ir pamatoti ar informāciju, ka piedāvātais apakšuzņēmējs neatbilst nepieciešamajām prasībām vai arī ar to iepriekš ir bijusi negatīva sadarbības pieredze, Izpildītājam nav tiesību slēgt līgumu ar šādu apakšuzņēmēju. Šādi Pasūtītāja atteikumi saskaņot apakšuzņēmējus nevar būt par pamata Līgumcenas palielināšanai vai Līguma izpildes termiņu pagarināšanai. 
11.8. Izpildītāja piesaistītajiem apakšuzņēmējiem tiem uzticēto Līguma izpildes apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.
11.9. Kad Izpildītāja Līguma izpildes veikšanai piesaista apakšuzņēmēju, tad vienīgi Izpildītājs ir pilnībā atbildīgs Pasūtītājam par apakšuzņēmēja sniegtajiem Pakalpojumiem, tāpat kā par paša Izpildītāja sniegtajiem Pakalpojumiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veikto Līguma izpildes atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 
11.10. Līguma izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs Līguma izpildi veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoši, tajā skaitā, ja Pasūtītājs ir pieprasījis, nekavējoties liedzot attiecīgā apakšuzņēmēja darbiniekam un citām tā pilnvarotām personām turpināt veikt Līguma izpildi.

12. CITI NOTEIKUMI
12.1. [bookmark: _Hlk97729290]Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
12.2. Ja kādai no Pusēm tiek mainīta atrašanās vieta, banku rekvizīti, par Līguma izpildi atbildīgās personas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei, šajā gadījumā nav nepieciešama rakstveida vienošanās. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
12.3.  Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
12.4. [bookmark: _Hlk97729271]Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
12.5. [bookmark: _Hlk97729203]Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
12.6. Līguma teksts sastādīts uz ___ lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti pielikumi: 
12.6.1. pielikums Nr. 1 „Tehniskā specifikācija” uz ___ lapām;
12.6.2. pielikums Nr. 2 „Finanšu piedāvājums” uz ______ lapām.

13. [bookmark: _Hlk97729501]PUŠU REKVIZĪTI UN PĀRSTĀVJU PARAKSTI
	13.1. PASŪTĪTĀJS:
SIA „Rīgas Austrumu klīniskā 
universitātes slimnīca”
Reģistrācijas Nr. 40003951628
Hipokrāta iela 2, Rīga, LV-1079
Oficiālā elektroniskā adrese: 
_DEFAULT@40003951628
Banka: AS Swedbank
Bankas kods: HABALV22
Konta Nr. LV24HABA0001407045805
______________________________
 
	13.2. IZPILDĪTĀJS:
____________________________
____________________________ 
____________________________
Reģistrācijas Nr. ______________
Banka: ______________________
Bankas kods: _________________
Konta Nr.____________________

_____________________________

